Lumea de astăzi are multe probleme.
Sunt foarte complicate, interconectate și dificile.
Dar este ceva ce putem face.
Eu cred
că educația fetelor e cea mai sigură soluție
ce poate ajuta la rezolvarea uneia dintre cele mai dificile probleme ale lumii.
Dar nu trebuie să mă credeți pe cuvânt.
Banca Mondială spune
că educația fetelor e una dintre cele mai bune investiții
pe care o poate face o țară.
Are un impact pozitiv
în nouă din cele 17 obiective de dezvoltare durabilă.
Totul, pornind de la sănătate, nutriție, angajări,
e influențat pozitiv când fetele sunt educate.
În plus, climatologii au evaluat recent educația fetelor
ca fiind numărul șase din 80 de acțiuni care pot inversa încălzirea globală.
Numărul 6, mai importantă ca panourile solare și mașinile electrice.
Și asta din cauză că, atunci când fetele sunt educate,
au familii mai mici,
iar prin reducerea populației
se reduc semnificativ și emisiile de carbon.
Dar mai mult decât atât, e o problemă pe care trebuie să o rezolvăm doar o dată.
Deoarece o mamă educată este de două ori mai probabil
să își educe copiii.
Ceea ce înseamnă că, printr-o singură acțiune,
putem reduce decalajul între sexe si educație pentru totdeauna.
Lucrez în India,
care a făcut progrese incredibile
în a face accesibilă educația elementară pentru toți.
Totuși, avem patru milioane de fete care nu merg la școală,
printre cele mai multe din lume.
Iar fetele abandonează școala din cauza sărăciei evidente,
a factorilor sociali și culturali.
Dar există și factorul de bază al mentalității.
Am întâlnit o fată al cărei nume era Naraaz Nath.
Naaraaz înseamnă furios.
Și când am întrebat-o „De ce numele tău e furios?",
ea a răspuns: „Pentru că toată lumea era furioasă când se năștea o fată."
Altă fată se numea Antim Bala,
care înseamnă „cea din urmă fată”.
Pentru că toată lumea a sperat că va fi ultima fată născută.
O fată se numea Aachuki.
Înseamnă „cineva care a ajuns".
Nedorită, dar a ajuns.
Și este această mentalitate cea care
ține fetele departe de școală și de completarea educației.
E această credință că o capră este o valoare,
iar o fată este o povară.
Organizația mea „Educați fetele” muncește pentru a schimba asta.
Și lucrăm în unele dintre cele mai dificile, rurale,
îndepărtate și tribale sate.
Cum o facem?
În primul și primul rând găsim
tineret pasionat, educat, din aceleași sate.
Bărbați și femei.
Și îi numim echipa Balika,
balika înseamnă „fată",
deci este o echipă creată pentru fete.
Odată ce am recrutat voluntarii din comunitate,
îi instruim, îi îndrumăm, îi susținem.
Atunci începe munca noastră.
Iar primul lucru pe care îl facem este să identificăm fiecare fată
care nu merge la școală.
Dar modul în care o facem este puțin diferit și tehnologizat,
cel puțin în viziunea mea.
Fiecare din agenții noștri principali are un smartphone.
Are propria aplicație „Educați fetele”.
Iar această aplicație are tot ceea ce echipa noastră are nevoie.
Are hărțile digitale ale satelor unde vor realiza sondajul,
are sondajul cu toate întrebările,
scurte ghiduri despre cum să efectueze un sondaj,
și astfel datele care ajung la noi sunt în timp real și de calitate.
Deci, înarmați cu asta,
echipele și voluntarii noștri merg din ușă în ușă
la fiecare gospodărie pentru a găsi fiecare fată
pe care noi fie nu am înscris-o, fie a abandonat școala.
Și pentru că avem aceste date și tehnologia,
putem să ne dăm seama foarte repede cine sunt fetele și unde sunt.
Pentru că fiecare sat e geolocalizat
și putem pune cap la cap informațiile
foarte, foarte repede.
Iar o dată ce știm unde sunt fetele,
începem procesul de a le aduce înapoi la școală.
Acesta este doar procesul de mobilizare a comunității,
începe cu adunările sătești, întrunirile din cartier,
și consilierea individuală a părinților și a familiilor,
pentru a putea să aducem fetele înapoi la școală.
Iar asta poate dura de la câteva săptămâni până la câteva luni.
Și după ce aducem fetele în sistemul școlar,
lucrăm și cu școlile,
ca să fim siguri că școlile au infrastructura de bază
astfel încât fetele să poată rămâne.
Iar aceasta include toalete separate pentru fete,
apă potabilă,
lucruri care le vor ajuta să rămână.
Dar toate acestea ar fi inutile dacă elevii noștri nu ar învăța.
De fapt, derulăm un program de învățare.
Este un program de învățare suplimentar,
și este foarte, foarte important,
deoarece majoritatatea copiilor noștri sunt elevi de primă generație.
Asta înseamnă că nu e nimeni acasă să îi ajute cu lecțiile,
nu e nimeni care să susțină educația lor.
Părinții lor nu pot citi sau scrie.
Deci e foarte, foarte important
să sprijinim învățatul în sălile de clasă.
În esență, acesta este modelul nostru,
de găsire și aducere a fetelor la școală,
asigurându-ne că ele rămân și învață.
Și știm că modelul nostru funcționează.
Și știm acest lucru din cauză că
cel mai recent control aleator de evaluare
îi confirmă eficacitatea.
Evaluatorul nostru a aflat că de-a lungul a trei ani
„Educați Fetele” a adus 92% din fetele care au renunțat la școală
înapoi la școală.
(Aplauze)
În ceea ce privește învățarea,
educarea copiilor noștri a crescut semnificativ
comparativ cu școlile de control.
Atât de mult, încât a fost ca un an suplimentar de școlarizare
pentru elevul obișnuit.
Iar asta e enorm,
dacă te gândești la un copil tribal care intră în sistemul școlar
pentru prima dată.
Deci aici avem un sistem funcționabil;
știm că poate fi extins,
deoarece noi deja funcționăm în 13.000 de sate.
Știm că e inteligent
din cauza utilizării datelor și tehnologiei.
Știm că e durabil și sistemic
pentru că avem comunitățile drept parteneri,
și de fapt sunt conduse de comunități.
Și lucrăm în parteneriat cu guvernul,
deci nu e creația unui sistem paralel.
Și din cauză că noi avem acest parteneriat inovativ
cu comunitatea, guvernul, acest model inteligent,
avem azi acest vis mare, îndrăzneț.
Iar acesta e să rezolvăm 40% din problema
fetelor din India care nu merg la școală în următorii cinci ani.
(Aplauze)
Și te gândești, asta e puțin..
Și cum de pot să mă gândesc să fac asta,
deoarece India nu e un loc mic, e o țară uriașă.
E o țară cu peste un miliard de locuitori.
Avem 650.000 de sate.
Cum se face că stau aici,
spunând că o organizație mică
va rezolva 40% din problemă?
Asta e din cauză că avem informații importante.
Iar aceasta e
din cauza abordării noastre cu date și tehnologie,
că 5% din satele din India
au 40% din fetele care nu frecventează școala.
Si este o piesă mare, mare de puzzle.
Ceea ce înseamnă că nu trebuie să lucrez în toată țara.
Trebuie să lucrez în acele 5% din sate,
aproximativ 35.000 de sate,
pentru a putea de fapt să rezolv o mare parte a problemei.
Aceasta e rezolvarea,
pentru că aceste sate
nu numai că au cele mai multe fete care nu merg la școală,
dar și mulți indicatori asociați,
cum ar fi malnutriția, subdezvoltarea, sărăcia, mortalitatea infantilă,
căsătoria copiilor.
Muncind și concentrându-te aici,
poți crea un efect de multiplicare la scară mare
de-a lungul acestor indicatori.
Ar însemna
că am putea aduce înapoi în școli 1,6 milioane de fete.
(Aplauze)
Trebuie să vă spun că fac asta de mai bine de un deceniu,
și nu am întâlnit nicio fată care să îmi spună:
„Vreau să stau acasă'',
„Vreau să pasc vitele",
„Vreau să am grijă de frații mei",
„Vreau sa fiu o mireasă copil”.
Fiecare fată pe care am întâlnit-o vrea să meargă la școală.
Și asta vrem și noi să facem.
Vrem să îndeplinim cele 1,6 milioane de visuri.
Și nu costă mult.
Pentru a găsi și a înscrie o fată prin modelul nostru, costă 20$.
Pentru a fi siguri că învață și furnizează programul de învățare,
costă alți 40$.
Dar azi e momentul să o facem.
Pentru că într-adevăr fetele sunt cel mai de preț bun pe care îl avem.
Eu sunt Safeena Husain și educ fetele.
Vă mulțumesc.
(Aplauze)